  Майя Бывальцева Юлия Ившина Россиысь Кун Думаын Удмуртилэсь депутат, «Единая Россия» фракцилэн кивалтӥсезлэн нырысетӥ воштӥсез Андрей Исаев Воткаын 80 интылы выль ясли-садэз усьтонэ пыриськиз. Ужрадэ ивортодэтъя «Удмуртия» агентстволэн корреспондентэз вуылӥз. Выль яслие карысь 22 номеро нылпи садлэн ёзэтэз луоз. Туннэ отчы 1,5 аресысен 3 аресозь 12 нылпиос ветлыны кутскизы, тулыспал пумозь ньыль группаос кылдытозы, котькудаз быдэн 20 покчиос. Кар администрацилэн яслиез но нылпи садэз одӥг ёзсӧзнэтэ (система) огазеян пумысен пумкылъянэз туж шонер шуыса малпасько. Со радъян уж вылын коньдонэз шыръяны но пиналэз школалэсь азьвыл дышетонэз вис карытэк нуыны луонлык сётэ. Татын нылпиез яслие ветлон аресысеныз тодо ни, нылпи садын возьмало, солэн вань интыез, со туж умой. Вераны кулэ, эшшо одӥг таӵе ялси пуктыны чакламын, со озьы ик нылпи садэн огазеямын луоз Андрей Исаев, Россиысь Кун Думаын «Единая Россия» фракцилэн кивалтӥсезлэн нырысетӥ воштӥсезВотка карлэн тӧроез Алексей Заметаев яслилэсь бадӟым кулэлыксэ пусйиз. Куке ми ужез кутскимы гинэ, милям 2 сюрслэсь трос адями черодын сылэ вал. Егит анайёсмы нылпи ваён юртэ пырыкузы ик нылпи садэ куриськон гожто ни вал, нылпизы 1,5 арысен ик яслие шедьыны мед быгатоз шуыса, но ӵемысьгес со ӧз пӧрмылы. Туннэ ми та объектъёсын черодэз быдтӥм шуыны луоз Алексей Заметаев, Вотка карлэн тӧроезЯслиез «Демография» йӧскалык ӵектосъя пуктӥзы. Воткаын та ньылетӥез луиз ни, эшшо куиньзэ 2020-тӥ арын тулыспалэ усьтӥзы. Тодэ вайытом, толшоре Дэри ёросысь Хохряки гуртын 80 интылы чаклам выль ясли-садэз усьтӥзы. Тегъёс: Дышетон нылпиос Удмуртия АндрейИсаев дӥськут Вотка лэсьтськон  